User:Pind joga

ਪਿੰਡ ਜੋਗਾ

ਬਰਨਾਲਾ ਮਾਨਸਾ ਮਾਰਗ ਉਪਰ ਬਰਨਾਲਾ ਤੋ ਤਕਰੀਬਨ 30 ਅਤੇ ਮਾਨਸਾ ਤੋ 20 ਕਿ.ਮੀ ਦੀ ਦੂਰੀ ਉਪਰ ਸਾਹਿਬ ਸ੍ਰੀ ਗੁਰੂ ਤੇਗ ਬਹਾਦਰ ਜੀ ਦੀ ਪਵਿੱਤਰ ਚਰਨ ਛੋਹ ਪ੍ਰਾਪਤ ਇਤਹਾਸਿਕ ਪਿੰਡ ਜੋਗਾ ਦੀ ਵੈਬਸਾਈਟ ਖੋਲਣ ਤੇ ਆਪਜੀ ਦਾ ਹਾਰਦਿਕ ਸਵਾਗਤ ਹੈ । ਗੁਰੂ ਤੇਗ ਬਹਾਦਰ ਜੀ ਮਾਲਵੇ ਦੇ ਇਲਾਕੇ ਵਿੱਚ ਮਨੁੱਖਤਾ ਨੂੰ ਹੱਕ ਸੱਚ ਨੇਕੀ ਨਿਰਭੈਤਾ ਅਤੇ ਨਿਰਵੈਰਤਾ ਦਾ ਉਪਦੇਸ ਦਿੰਦੇ ਹੋਏ, ਇਸ ਪਿੰਡ ਵਿੱਚ ਠਹਿਰੇ ਸਨ । ਜਿਨ੍ਹਾ ਦੀ ਯਾਦ ਵਿੱਚ ਇਤਿਹਾਸਕ ਗੁਰੂਦੁਆਰਾ ਸਾਹਿਬ ਸਸ਼ੋਭਤ ਹੈ । ਇਸ ਇਤਿਹਾਸਕ ਪਿੰਡ ਦੀ ਪਾਵਨ ਧਰਤੀ ਨੂੰ ਜੰਗ-ਅ-ਏ-ਆਜਾਦੀ ਦੇ ਯੋਧੇ ਤੇ ਪਰਜਾ ਮੰਡਲ ਲਹਿਰ ਦੇ ਆਗੂ ਸ. ਜੰਗੀਰ ਸਿੰਘ ਜੋਗਾ ਅਤੇ, ਬਾਬਾ ਸਾਮ ਸਿੰਘ, ਬਾਬਾ ਸੱਦਾ ਸਿੰਘ, ਬਾਬਾ ਕ੍ਰਿਸਨ ਸਿੰਘ ਤੇ ਬਾਬਾ ਜਵਾਹਰ ਸਿੰਘ ਵਰਗੇ ਕੂਕਾ ਲਹਿਰ ਦੇ ਸਹੀਦ ਪੈਦਾ ਕਰਨ ਦੇ ਮਾਨ ਵੀ ਹਾਸਿਲ ਹੈ । 1872 ਈ. ਦੀ 17-18 ਜਨਵਰੀ ਨੂੰ ਲੁਧਿਆਣਾ ਦੇ ਉਸ ਸਮੇ ਦੇ ਅੰਗਰੇਜ ਡਿਪਟੀ ਕਮਿਸਨਰ ਮਿਸਟਰ ਕਾਵਨ ਦੇ ਜੁਲਮਾ ਤਹਿਤ ਮਲੇਰਕੋਟਲਾ ਵਿਖੇ ਜਿਹੜੇ 49 ਸਿੱਖਾ ਨੂੰ ਤੋਪਾ ਨਾਲ ਉਡਾਇਆ ਗਿਆ ਸੀ, ਉਹਨਾ ਵਿੱਚੋ ਚਾਰ ਸਹੀਦ ਇਸ ਪਿੰਡ ਦੇ ਜੰਮਪਲ ਸਨ। ਅੰਗਰੇਜ ਹਕੂਮਤ ਸਮੇ ਇਹ ਪਿੰਡ ਰਿਆਸਤ ਪਟਿਆਲਾ ਦੇ ਜਿਲਾ ਬਰਨਾਲਾ ਦੀ ਮਾਨਸਾ ਤਹਿਸੀਲ ਵਿੱਚ ਪੈਦਾ ਹੋਏ ਸੀ ਜੋ ਥਾਨਾ ਮਾਨਸਾ ਦੇ ਕਾਰਜ ਖੇਤਰ ਵਿੱਚ ਸਾਮਿਲ ਸੀ ।                             ਇਤਿਹਾਸ ਤੇ ਮਿਥਾਹਾਸ ਦੀ ਸੁਮੇਲਤਾ ਕਾਰਨ ਇਹ ਪਿੰਡ ਆਪਣੀ ਵਿਲੱਖਣ ਪਹਿਚਾਣ ਰੱਖਦਾ ਹੈ। ਪ੍ਰਚੱਲਿਤ ਦੰਦ ਕਥਾ ਅਨੁਸਾਰ ਪਿੰਡ ਦੀ ਨੀਹ ਜੋਗਾ ਰੱਲਾ ਨਾਮ ਦੇ ਵਿਆਕਤੀ ਨੇ ਰੱਖੀ ਸੀ, ਜਿਸ ਅਨੁਸਾਰ ਇਸ ਪਿੰਡ ਵਿੱਚ ਇਸ ਵਿਆਕਤੀ ਤੇ ਪਰੀ ਦੀ ਔਲਾਦ ਵਸ ਰਹੀ ਹੈ। ਪਰੀਆ ਦੀ ਔਲਾਦ ਹੋਣ ਕਾਰਨ ਪਿੰਡ ਬਾਰੇ ਕਈ ਕਹਾਵਤਾ ਵੀ ਪ੍ਰਸਿੱਧ ਹਨ। ਲੋਕਧਾਰਾ ਉੱਪਰ ਕਾਰਜ ਕਰਨ ਵਾਲੇ ਪ੍ਰਸਿੱਧ ਵਿਦਵਾਨ ਡਾ. ਸੋਹਿੰਦਰ ਸਿੰਘ ਵਣਜਾਰਾ ਬੇਦੀ ਅਨੁਸਾਰ ਰਵਾਇਤ ਹੈ ਕਿ ਇਸ ਪਿੰਡ ਦੇ ਤਲਾਅ ਕਦੇ ਰਾਤ ਵੇਲੇ ਪਰੀਆ ਨਹਾਣ ਲਈ ਆਇਆ ਕਰਦੀਆ ਸਨ। ਇੱਕ ਵਾਰ ਜਦੋ ਪਰੀਆ ਨਹਾ ਰਹੀਆ ਸਨ ਤਾ ਜੋਗਾ ਰਲਾ ਅਚਾਨਕ ਉਪਰ ਆ ਧਮਕਿਆ । ਉਸ ਨੇ ਹੋਲੇ ਜਿਹੇ ਇੱਕ ਪਰੀ ਦੀ ਪੁਸਾਕ, ਡੰਡੇ ਨਾਲ ਆਪਨੇ ਵੱਲ ਖਿੱਚ ਲਈ ਤੇ ਪਕੜ ਕੇ ਦਰਖਤ ਉਹਲੇ ਬੈਠ ਗਿਆ । ਬਾਕੀ ਪਰੀਆ ਤਾ ਆਪਨਾ ਪੁਸਾਕ ਪਹਿਨ ਕੇ ਚਲੀਆ ਗਈਆ, ਪਰ ਜਿਸ ਪਰੀ ਦੀ ਪੁਸਾਕ ਨਹੀ ਸੀ,ਉਹ ਉਥੇ ਹੀ ਨਿਮੋਝੂਣ ਬੈਠੀ ਰਹੀ । ਜੋਗਾ ਰਲਾ ਨੇ ਪਰੀ ਨੂੰ ਇੱਕਲਿਆ ਦੇਖ, ਉਸ ਅੱਗੇ ਵਿਆਹ ਕਰਨ ਦੀ ਪੇਸਕਸ ਰੱਖੀ ਪਰੀ ਮੰਨ ਗਈ ਤੇ ਜੋਗਾ ਰਲਾ ਨੇ ਉਸ ਨੂੰ ਕੱਪੜੇ ਮੋੜ ਦਿੱਤੇ । ਜੋਗਾ ਰਲਾ ਨੇ ਪਿੰਡ ਜਾਣਾ ਠੀਕ ਨਾ ਸਮਝਿਆ ਤੇ ਤਲਾਅ ਦੇ ਨੇੜੇ ਇੱਕ ਝੁੱਗੀ ਵਿੱਚ ਢਾਰਾ ਬਣਾ ਕੇ ਪਰੀ ਨਾਲ ਰਹਿਨ ਲੱਗਾ । ਇਸ ਵਿਦਵਾਨ ਨੇ ਜੋਗਾ ਰਲਾ ਅਤੇ ਪਰੀ ਦੀ ਔਲਾਦ ਇਸ ਵਿੱਚ ਵਸਦੀ ਹੋਣ ਕਾਰਨ ਪਿੰਡ ਦੀਆ ਵਸਨੀਕਾ ਤੇ ਹੁਸਨ ਦੀ ਤਾਰੀਫ ਕਰਦਿਆ ਪ੍ਰਚਿੱਲਤ ਕਹਾਵਤਾ ਦਾ ਵੀ ਹਵਾਲਾ ਦਿੱਤਾ ਹੈ ।